**TRENDHISTORIE**

SWEDOOR JW

Løgstør, den xx oktober 2017

**Black is the new white – også for døre**

**I Skandinavien foretrækker de fleste en lys og minimalistisk boligindretning, som afspejler den nordiske stil. En ny trend vinder dog indpas i valget af døre, som nu skal være sorte.**

I en lang periode skulle alt i boligen være hvidt. Hvide vægge, hvide møbler, hvidt køkken og hvide døre. Men nu viser tendensen, at flere danskere begynder at få øjnene op for sorte døre i indretningen, lyder det fra Europas førende dørproducent, SWEDOOR.

**Understreg dit indgangsparti**

Mange forbinder døre med almindelige byggematerialer, som gerne skal gå i ét med de hvide vægge og optage så lidt opmærksomhed i boligen som muligt. Men gennem de seneste år er der en stigende tendens til, at forbrugere nu begynder at stille større krav til dørens rolle i hjemmet, der gerne må skille sig ud med forskellige farver og mønstre både ind- og udvendigt.

Hos SWEDOOR oplever man en stigende interesse for sorte døre, og udviklingen ser ikke ud til at vende foreløbigt:

- *Vi oplever lige nu stor efterspørgsel på sorte døre, selvom tendensen længe har peget i retningen af lyse løsninger. En sort dør komplementerer mange forskellige typer huse rigtig godt og kan tilføre både tyngde og elegance til husets helhedsindtryk*, siger Peter Sejling, der er salgsdirektør for SWEDOOR i Nordeuropa, og tilføjer, at en sort dør på mange måder vil understrege husets indgangsparti stærkere end de fleste farver.

**Brug døren i din indretning**

Du kan også vælge at bruge sorte døre som indretningselement indendørs. Mens hvide døre går i et med væggene, skiller sorte døre sig ud og skaber karakter i rummet.

- *Døren bliver i stigende grad et indretningselement for mange, og her kan sorte døre virkelig tilføre noget kant til hjemmet. Sorte døre findes i alle stilarter, så der er noget for en hver smag, uanset om man er til klassiske eller moderne overflader,* lyder det fra Peter Sejling.

Ved at vælge sorte døre både inde og ude, kan du desuden skabe en gennemgående rød tråd i dit hjem.

**Gode råd, hvis du overvejer en sort yderdør**

* Overvej, om din yderdør vender direkte mod solen i syd eller syd-vest. En sort dør bliver hurtigt opvarmet
* Beskyt din sorte yderdør med voks, så døren ikke bliver mat eller krakelerer
* Voks gerne døren 1-2 gange om året

**For yderligere oplysninger, kontakt venligst:**

* Presseservice: Kathrine Kanne, Publicity, 20 26 79 81, [kathrine@publicity.dk](mailto:kathrine@publicity.dk)

**Om JELD-WEN\***JELD-WEN er en af de førende, globale producenter af vinduer, døre og behandlede kompositplader og -paneler. Virksomheden opererer i mere end 20 lande med 3,5 milliarder dollars i omsætning, hvoraf halvdelen kommer fra lande uden for USA. Med hovedsæde i Charlotte, North Carolina, leverer virksomheden produkter, som forbedrer æstetikken og funktionaliteten på boliger og kommercielle bygninger. JELD-WENs fulde spænd af produkter har opnået adskillige priser og påtegninger for pålidelighed, innovation og ekspertise. Derudover bidrager JELD-WEN med løsninger, som giver exceptionel værdi for bygherrer, arkitekter og husejere i hele verden.   
  
\* I Skandinavien markedsføres JELD-WENs produkter under varemærket SWEDOOR. Læs mere om SWEDOOR JELD-WEN på [www.swedoor.dk](http://www.swedoor.dk).